
Prepoznavanje prizadevanj šol pri podpori mladim v kariernem razvoju
Javni poziv za pridobitev naziva »Karierno usmerjena šola KCM+ 2025/2026«

1. Organizator poziva
Javni poziv objavlja KCM ViG+ Posavje v sodelovanju s projektnimi partnerji projekta Karierni center za mlade – VšečKAM in GREM+.
Projekt sofinancirata Republika Slovenija ter Evropska unija iz Evropskega socialnega sklada plus.
2. Namen javnega poziva
S pozivom želimo:
· izkazati priznanje šolam in strokovnim delavcem za njihova prizadevanja na področju karierne orientacije; 
· povečati prepoznavnost kakovostnih pristopov na področju karierne orientacije; 
· zbrati in predstaviti primere dobrih praks; 
· spodbuditi izmenjavo izkušenj med šolami; 
· prispevati k nadaljnjemu razvoju podpore mladim pri sprejemanju kariernih odločitev. 
3. Kdo se lahko prijavi
Na poziv se lahko prijavijo:
· javne in zasebne osnovne šole; 
· šole in zavodi, ki izvajajo prilagojene programe osnovnošolskega izobraževanja; 
· gimnazije; 
· srednje poklicne in strokovne šole; 
· šolski centri. 
Prijavo lahko odda posamezna šola oziroma posamezna organizacijska enota šolskega centra.
4. Kaj šola predstavi
Šola v prijavi na kratko predstavi, kako podpira karierni razvoj učencev oziroma dijakov.
Predstavi lahko posamezno dobro prakso ali širši pristop, na primer:
· spoznavanje interesov, talentov in sposobnosti mladih; 
· predstavitve poklicev in izobraževalnih poti; 
· karierne dogodke in obiske delovnih okolij; 
· individualno ali skupinsko karierno svetovanje; 
· sodelovanje z delodajalci, starši in drugimi partnerji; 
· povezovanje kariernih vsebin s poukom; 
· Inovativne pristope, podporo mladim z manj priložnostmi ter druge dejavnosti. 

Šoli ni treba izvajati vseh navedenih aktivnosti. Pomembno je, da je predstavljeni pristop smiseln, prilagojen mladim in izvedljiv v šolskem okolju.
5. Način prijave
Šola odda:
1. izpolnjen spletni prijavni obrazec; 
2. kratek predstavitveni posnetek, dolg največ pet minut: ALI
3. pisno predstavitev v obsegu največ 4.500 znakov s presledki IN z največ petimi fotografijami. 

Posnetek je lahko pripravljen s telefonom; njegova tehnična ali produkcijska kakovost se ne ocenjuje. 
V posnetku oziroma pisni predstavitvi šola na kratko predstavi:
· kako podpira karierni razvoj učencev oziroma dijakov in kakšne koristi jim dejavnosti prinašajo;
· na katero aktivnost ali pristop je posebej ponosna in zakaj; 
· kaj je po njenih izkušnjah ključno za uspešno karierno orientacijo ter kaj bi priporočila drugim šolam.
Dodatnih poročil, načrtov ali obsežne dokumentacije ni treba prilagati. Organizator lahko po potrebi zaprosi za kratko dopolnitev ali pojasnilo.
6. Rok in način oddaje prijave
Prijava se odda najpozneje do 23. 10. 2026 prek spletnega obrazca, dostopnega na https://forms.gle/tZnBsSQ8dnJud1Gy9 
Videoposnetek oziroma pisno predstavitev šola naloži v spletni prijavni obrazec.
7. Kriteriji
Prijave bodo pregledane na podlagi vnaprej določenih kriterijev, ki se presojajo z odgovorom DA ali NE.
Kriteriji so razdeljeni na obvezne in izbirne.
Obvezni kriteriji
Šola:
· izvaja aktivnosti karierne orientacije za učence oziroma dijake; 
· aktivnosti prilagaja potrebam in značilnostim mladih;
· mlade v aktivnosti aktivno vključuje; 
· predstavi konkreten primer izvedene prakse; 
· izkaže, oziroma utemelji, da praksa prispeva h kariernemu razvoju mladih;
· odgovori na vsa zastavljena vprašanja.
Za pridobitev naziva mora šola izpolniti vse obvezne kriterije.
Izbirni kriteriji
Upošteva se tudi, ali šola:
· izvaja več različnih oblik karierne podpore; 
· v aktivnosti vključuje več strokovnih delavcev oziroma zaposlenih; 
· sodeluje z zunanjimi partnerji; 
· vključuje starše; 
· zagotavlja enake možnosti in vključevanje različnih skupin mladih; 
· aktivnosti izvaja kontinuirano oziroma jih namerava nadaljevati. 
Za pridobitev naziva mora šola izpolniti najmanj tri izbirne kriterije.
Pri presoji se upoštevajo velikost šole, značilnosti lokalnega okolja, starost učencev oziroma dijakov ter kadrovske in druge možnosti šole. Ne ocenjuje se število izvedb, finančna vrednost aktivnosti ali tehnična kakovost predstavitvenega gradiva.
8. Izbor in priznanje
Priznanje o pridobitvi naziva Karierno usmerjena šola KCM+ 2026/2027 prejmejo vse prijavljene šole, ki s svojo prakso izkažejo izpolnjevanje določenih kriterijev.
Namen postopka ni razvrščanje šol, temveč prepoznavanje in spodbujanje kakovostnih praks na področju karierne orientacije ter njihova predstavitev kot zgled drugim šolam. 
O rezultatih bodo prijavitelji obveščeni najpozneje do 13. 11. 2026.
9. Kaj prejmejo izbrane šole
Šola, ki pridobi naziv Karierno usmerjene šole KCM+ 2026/2027, prejme:
· priznanje; 
· digitalni znak »Karierno usmerjena šola KCM+ 2026/2027« za uporabo na spletni strani, družbenih omrežjih in drugih promocijskih gradivih šole; 
· javno predstavitev svoje dobre prakse (objava na spletnih in komunikacijskih kanalih projekta KCM+); 
· vključitev v zbirko dobrih praks karierne orientacije, ki jo prejmejo vse sodelujoče šole in bo javno objavljena; 
· povabilo na dogodek oziroma podelitev priznanj. 
10. Uporaba predstavitvenega gradiva
S prijavo šola soglaša, da se njen opis dobre prakse oz. več njih ter oddano predstavitveno gradivo lahko uporabita za namene:
· predstavitve rezultatov javnega poziva; 
· promocije kakovostne karierne orientacije; 
· izmenjave dobrih praks; 
· komunikacijskih aktivnosti projekta KCM ViG+. 
Gradivo bo uporabljeno z navedbo šole in v skladu s soglasjem, podanim v prijavnem obrazcu.
Šola mora pred oddajo zagotoviti ustrezna soglasja za vse prepoznavne osebe, zlasti mladoletne učence oziroma dijake. Šola lahko pripravi tudi posnetek brez prepoznavnih obrazov otrok, na primer s posnetki izvajalcev, aktivnosti, izdelkov, prostorov, rok ali z glasovno predstavitvijo.


11. Komisija
Prijave bo pregledala tričlanska komisija, v katero bodo vključeni predstavniki enot KCM ViG+, strokovnjaki s področja karierne orientacije, člani regionalnih strokovnih svetov, predstavniki mladih in druge osebe z relevantnimi znanji oziroma izkušnjami.
12. Dodatne informacije
Dodatne informacije so na voljo pri/na:
Kontaktna oseba: Katarina Šepetavc
E-naslov: katarina.sepetavc@rra-posavje.si
Telefon: 031 485 150
Spletna stran: Projekt »Karierni center za mlade – VšečKAM in GREM+«



Projekt sofinancirata Republika Slovenija in Evropska unija iz sredstev Evropskega socialnega sklada plus.

